Jumala on löydettävissä
Chroma (substantiivi)
1) värin puhtaus tai sen eroavaisuus harmaasta
2) värin eroavuuden, kylläisyyden tai voimakkuuden lisääminen
Matt. 5 (vapaa käännös): -
"Tehtävänne on olla valo ja tuoda maailmaan Jumalan värejä.
Jumala ei ole mikään salaisuus, josta kuuluisi vaieta.
Teemme tästä asiasta yhtä julkisen kuin mäellä oleva kaupunki on."
Tulkaa palvomaan Häntä, Kristusta, Herraa
Tulkaa palvomaan Häntä...
Sillä Hän yksin on arvollinen, -
sillä Hän yksin on arvollinen, -
Kristus, Herra
Sillä Hän yksin on arvollinen...
Antakaa Hänelle kaikki kunnia, -
antakaa Hänelle kaikki kunnia, -
Kristukselle, Herralle
Tulkaa palvomaan Häntä...
Kun näen vain taistelun, Sinä näet voittoni
Kun näen vain vuoren, Sinä näet vuoren, joka liikkuu
Ja kun kuljen varjon läpi, rakkautesi ympäröi minut
Nyt ei ole mitään pelättävää, sillä olen turvassa kanssasi
Kun siis taistelen, taistelen polvillani -
kädet kohotettuina korkealle
Jumala, taistelu on Sinun, ja lasken kaikki pelkoni jalkojesi juureen
Ja laulan läpi yön: Jumala, taistelu on Sinun
Ja jos olet puolellani, kuka voi olla minua vastaan?
Sillä Jeesus, mikään ei ole Sinulle mahdotonta
Kun näen vain tuhkat, Sinä näet kauneuden
Kun näen vain ristin, Jumala, Sinä näet tyhjän haudan
Kun siis taistelen, taistelen polvillani -
kädet kohotettuina korkealle
Jumala, taistelu on Sinun, ja lasken kaikki pelkoni jalkojesi juureen
Laulan läpi yön: Jumala, taistelu on Sinun
Kaikkivaltias linnoitus, menet edeltämme, -
eikä mikään voi vastustaa Jumalamme voimaa
Loistat varjoissa, voitat jokaisen taistelun, -
mikään ei voi vastustaa Jumalamme voimaa
Kaikkivaltias linnoitus, menet edeltämme, -
eikä mikään voi vastustaa Jumalamme voimaa
Loistat varjoissa, voitat jokaisen taistelun, -
mikään ei voi vastustaa Jumalamme voimaa
Kaikkivaltias linnoitus...
Kun siis taistelen...
Jeesus, annamme Sinulle kaiken kunnian.
Jeesus, annamme Sinulle kaiken kiitoksen.
Olet arvollinen, kuningasten Kuningas, nimi, joka on kaikkia muita ylempi, -
olet Herra, majesteetti, väkevä ja voimakas.
Olet läsnä kaikkialla, tiedät kaiken, kaikkivaltias ja haluat aina hyvää.
Olet kaikki se hyvä, mitä maailmassa on. Olet englannin ja muiden kielten -
joka ikinen positiivinen sana. Jeesus, annamme Sinulle kaiken kunnian.
Jeesus, päätämme nyt laskea olosuhteemme jalkojesi juureen, -
katsoa ylös Sinuun ja sanoa, että ylistämme Sinua.
Jumala, tulisitko vuorostasi kohtaamaan meitä?
Kun laskemme tilanteemme, elämämme ja perheemme eteesi -
ja kohotamme katseemme taivaaseen antaaksemme Sinulle kunnian, -
tulisitko muuttamaan jokaisen sydämen ja olosuhteen täällä?
Kaikki ahdistus lähteköön Jeesuksen nimessä.
Kaikki masennus lähteköön Jeesuksen nimessä.
Tulkoon niiden tilalle rauha Rauhanruhtinaalta.
Kun ylistämme Hänen nimeään ja kohotamme katseemme taivaaseen, -
maalliset olosuhteemme muuttuvat yhä enemmän taivaan kaltaisiksi.
Kun alamme ymmärtää tätä ja kohotamme katseemme, -
ylistämme Häntä ja annamme Hänelle kaiken kunnian ja ylistyksen, -
olosuhteidemme on muututtava. Niiden on muututtava.
Jokainen kohtaaminen Kuninkaan kanssa tuo muutosta elämääsi.
Et voi koskettaa Jumalaa tulematta enemmän Hänen kaltaisekseen.
Samalla huomaat, että elämäsi alkaa näyttää samalta kuin Hänen elämänsä.
Tänä aamuna puoli kymmenen jumalanpalveluksessa -
rukoilimme erään asian puolesta ja teemme sen taas, koska koemme, -
että Herra puhuu siitä nyt. Rukoilemme tuhlaajapoikien paluuta kotiin.
Monella meistä on lapsia, perheenjäseniä, puolisoita, -
jotka ennen tunsivat Herran ja lauloivat näitä samoja lauluja.
He lauloivat: "Annan sydämeni" tai "Kaikki kunnia on Sinun".
He lauloivat näin, mutta jostain syystä he ovat lähteneet toiseen suuntaan.
Elämme aikaa, jolloin tuhlaajapojat ja -tytöt tulevat kotiin.
Ehkä sinunkin elämässäsi on tuhlaajapoika tai -tyttö.
Tiedätkö, mitä tapahtuu, kun he kääntyvät ja palaavat Isän luo?
Hän tulee heitä vastaan juosten. Ei ole tuomiota, -
ei syyllistävää keskustelua, vaan Isän rakastava syleily.
Jos elämässäsi on tuhlaajalapsia, nosta kätesi.
Rukousryhmämme rukoilee puolestasi. Jos tiedät, että lapsesi, -
puolisosi tai perheenjäsenesi tunsi ennen Herran, -
mutta on päättänyt lähteä eri suuntaan, rukoilemme puolestasi.
Johto- ja rukousryhmä, kotiryhmien johtajat, menkää heidän luokseen.
Laskekaa kätenne heidän ylleen. Kysykää ensin, saako niin tehdä.
Rukoilemme nyt.
Tänään on se päivä, jolloin voit alkaa sydämessäsi odottaa.
Saat tällä viikolla käydä lastesi kanssa keskustelun, jota et osannut odottaa.
Saat lapseltasi tällä viikolla puhelun, jota et uskonut saavasi.
Jillian todistaa, mitä hänen perheessään tapahtui, -
ja sitten rukoilemme puolestanne.
Viime kokouksessa liikutuin niin, ettei minun tarvinnut nostaa käsiäni.
Perheessäni on ollut tuhlaajalapsia. Siskoni oli mielestään musta lammas.
Hän ei tullut kotiin, vaan vetäytyi. Hän antoi elämänsä taas Jeesukselle.
Veljeni vaimo jätti hänet, ja hän meni tolaltaan.
Hän vain lähti eikä halunnut enää olla osa perhettä.
Viime syntymäpäivänään, 3.11., äiti lähetti tekstiviestin: "Rukoillaan."
Veljeni sanoi: "Tuntuu, etten voi muuta kuin rukoilla."
Äiti sanoi: "Se on paras asia, mitä ikinä voit tehdä.
Et voi tehdä mitään, mikä olisi voimallisempaa."
Äiti lähetti rukousviestin perheelleni, ja rukoilimme pari viikkoa.
Veljeni laittoi juuri viestin äidilleni ja isälleni, -
että hän on mennyt kuntoutukseen ja haluaa tulla kotiin ensi jouluksi.
Emme ole vuosiin saaneet häneltä noin selvin päin kirjoitettua viestiä.
Kuulkaa, rukous todella toimii. Tiedättekö, että se todella toimii?
Rukoilen nyt puolestanne. Käytän osia äitini rukouksesta.
Toivottavasti se on selkeämpi kuin viime jumalanpalveluksessa.
Jumala, päästämme irti huolesta tuhlaajalasten sielujen puolesta.
Lähetä heille anteeksiantosi ja vapauta heidät katkeruudesta.
Annamme heidät Sinulle ja luotamme Sinuun.
Jumala, lähetä enkelisi tuhlaajapoikien ja -tyttöjen elämään -
purkamaan vihollisen linnakkeet. Vaienna vihollinen, Jumala.
Julistamme viholliselle Herran pelkoa. Jääkööt sen valheet kuulematta.
Ne vaiennetaan. Vihollisen suunnitelma ei menesty.
Rukoilemme, että Sinun nimesi saa kunnian ja tulee nähdyksi.
Julistamme tuhlaajapoikien ja -tyttöjen kotiinpaluuta.
Kiitos, Isä. - Nouskaa ylös.
Sanomme tämän julistuksen yhdessä ääneen ja ylpeästi.
Uskomme, että Kuningas toimii elämässämme. Ämpärit kiertävät.
Kun keräämme tämän uhrin, uskomme, että annat meille -
avoimen taivaan ja vallatun maan, avaat varastojen ovet -
ja luot ihmeitä, unelmia ja näkyjä, enkelien vierailuja, -
julistuksia, vuodatuksia ja jumalallisia ilmestyksiä, -
voiteluja, lahjoja ja kutsuja, korotuksia ja uusia mahdollisuuksia, -
varoja ja resursseja mennä kansojen pariin, -
aina vain uusia sieluja kaikista sukupolvista, -
jotka pelastuvat ja vapautuvat kantaen Valtakunnan ilmestystä.
Kiitos, Isä, siitä, että kun arvoni ovat samat kuin Sinun, -
vuodatat ylleni mielisuosiota, siunauksia ja kasvua, -
jotta minulla on enemmän kuin tarpeeksi yhteistyöhön -
Taivaan kanssa, ja saan nähdä Jeesuksen korotettuna. Aamen.
Toivotetaan Steve tervetulleeksi puhumaan tänään.
Mahtavaa. Hyvää huomenta! Saanko korttilaatikot tänne eteen?
Jos olet ollut kanssamme...
Katsokaa heitä.
Eikö ole mahtavaa? Lapset... Tai lapset menivät jo, -
mutta nuoret. Jeesuksen voitelu on heidän yllään.
He tulevat kantamaan tulen tähän maahan ja koko maailmaan.
No niin, aioin puhua joulusta.
Jos olit täällä jo ennen korona-aikaa, muistat, että juhlimme aina joulua, -
Jeesuksen, Immanuelin tuloa. Jumala on kanssamme.
Joulu on aikaa, jolloin on helppo kutsua ystäviä kirkkoon, -
koska he ymmärtävät joulun sanoman. Saamme kertoa heille evankeliumin.
Tämä ei ole vain yksi joulukirkko monien joukossa, -
vaan ihmisille kyse on elämästä ja kuolemasta, taivaasta ja helvetistä.
Saamme kutsua heidät kuulemaan evankeliumin sanomaa Jeesuksesta.
Rukoilemme sairaiden puolesta, ja Jumalan läsnäolo valtaa huoneen.
Ihmiset antavat elämänsä Jeesukselle. Se alkaa parin viikon päästä.
Sitä tapahtuu toki täällä joka viikko, mutta on todella tärkeää, -
että käytämme hyväksemme kristillistä kalenteria.
Vanhassakin testamentissa oli juhlia, ja joulu on yksi kalenterin juhlista.
Kahden viikon päästä eli 11.12. emme pidä aamujumalanpalveluksia.
Voitte nukkua pitkään tai käydä kahvilla Starbuck'sissa tai Costassa.
Voitte mennä kaduille todistamaan, kun ihmiset tekevät jouluostoksia.
Kokoonnumme puoli viideltä ja puoli seitsemältä.
Ottakaa ystävänne mukaan. Olemme painattaneet kortteja.
Ottakaa niitä mukaanne ja kutsukaa ystävänne tänne.
Lapset ja nuoret ovat mukana siinä, mitä tapahtuu.
Nouskaa taas ylös. Tiedän, että istuitte juuri. Tämä on hyvää liikuntaa.
Jotkut siitä eturivistä, ottakaa nämä laatikot käteen.
Rukoilemme niiden puolesta. Pitäkää niitä esillä. Vielä muutama.
Ojentakaa kätenne näitä laatikoita ja kortteja kohti.
Herra Jeesus, rukoilemme jokaisen kortin ja kutsun puolesta.
Voitele ne Pyhän Henkesi voimalla niin, -
ja jokainen, jonka käteen ne tulevat, olipa hän mies, nainen tai lapsi, -
jonka täytyy kuulla joulun sanoma, Jeesuksen Kristuksen evankeliumi, -
se, ettei Jumala pitänyt aarretta taivaassa vaan tuli tänne ihmisenä -
kuolemaan ristillä. Hänet herätettiin kuolleista, -
ja nyt Jeesus istuu Isän oikealla puolella. Rukoilemme, -
että jokainen, jolle annamme näitä kortteja, saisi ymmärtää -
sen saman totuuden, jonka mekin olemme ymmärtäneet.
Herra, me rukoilemme jokaisen kortin ja kutsun puolesta -
ja jokaisen ystävämme, naapurimme ja työkaverimme puolesta, -
että evankeliumi saavuttaisi heidät tänä jouluna Jeesuksen nimessä.
Kiitos. Voitte viedä ne taakse. Ne ovat ovella, kun lähdemme.
Voitte ottaa niitä mukaanne lähtiessänne.
Lupaan, että meillä on hauskaa.
Rukoilimme äsken tuhlaajapoikien ja -tyttöjen puolesta. On arvioitu, -
että pelkästään Leicestershiressa on 30 000 uskostaan luopunutta.
Tarvitsemme isomman rakennuksen. Palaan siihen kohta.
Haluan puhua perheasioista ja siitä, mihin Jumala on meidät kutsunut.
Pyydän teitä sijoittamaan siihen, mitä Hän tekee.
Kun tulin uskoon, sain raamatunkohdan elämääni varten.
Tiedättekö, mitä tarkoitan? Joku antaa teille jakeen, kun tulette uskoon.
Se on tarkoitettu koko loppuelämäksi. En siis ole ainoa.
Tiedätte, mitä tarkoitan. Oma jakeeni oli Jer. 29:13. "Te etsitte minua -
ja löydätte minut, kun te etsitte minua kaikesta sydämestänne."
Se on osoittautunut todella tärkeäksi jakeeksi elämässäni.
Herra lupaa, että antaa minun löytää itsensä aina, kun etsin Häntä.
Elämässäni on ollut vaiheita, jolloin etsintä on ollut vaikeampaa, -
mutta aina kun olen etsinyt Häntä, Hän on luvannut, että löydän Hänet.
Kun perustimme tämän seurakunnan 15 vuotta sitten, -
halusimme tavoittaa tämän kaupungin ja istuttaa seurakuntia.
Viisi vuotta sitten Pyhä Henki kutsui meidät takaisin juurillemme -
etsimään Hänen läsnäoloaan, mikä on osa metodistijuuriani.
Tulin uskoon 13-vuotiaana metodistiseurakunnassa.
Hän käski meidän etsiä läsnäoloaan, kutsua ihmisiä pelastukseen -
ja oikaista käsityksemme raha-asioista.
Tiedätte, että puhun tästä jatkuvasti. Tavoittelemme Hänen läsnäoloaan, -
kutsumme ihmisiä Hänen läsnä- oloonsa tutustumaan Jeesukseen, -
ja meillä tulee olla oikea näkemys rahasta.
Kun olemme etsineet Hänen läsnä- oloaan ja kutsuneet ihmisiä uskoon, -
Hän on tullut. En voi kuvailla sitä muuten kuin että Hän on täällä läsnä.
Jumalan läsnäolon tunnistaa ilosta.
Se nousi tänäänkin ihmisten sydämistä. Jumala on täällä -
ja antaa meille iloaan. Mitä siis seuraavaksi?
Olemme jatkossakin tämän kaupungin valo. Siihen meidät on kutsuttu.
Uskon paikallisseurakuntaan. Se on maailman toivo.
Uskon kuitenkin, että Pyhä Henki kutsuu meitä myös -
olemaan tämän maan ja koko maailman herätyksen keskus.
Leicester lienee koko maan monikulttuurisin kaupunki, -
ellei Lontoota lasketa.
Leicester on maamme keskeisin kaupunki.
Täältä pääsee minne tahansa, ja jokainen pääsee tänne.
Evan Roberts tuli Leicesteriin Walesin herätyksen jälkeen.
Hän kulki pitkin kaupunkimme katuja ja rukoili tämän kaupungin puolesta.
Leicester on saanut profetioita ja lupauksia toisensa perään siitä, -
että tähän kaupunkiin tulee herätys.
Kun muutimme nimemme Chromaksi, otimme sen Matteuksen luvusta 5 -
Message-käännöksen mukaan: -
"Tehtävänne on olla valo ja tuoda maailmaan Jumalan värejä.
Jumala ei ole mikään salaisuus, josta kuuluisi vaieta.
Teemme tästä asiasta yhtä julkisen kuin mäellä oleva kaupunki on."
Tähän meidät seurakuntana on kutsuttu.
Emme pidä salaisuutta Jeesuksesta ja siitä, mitä Hän on tehnyt meissä, -
omana tietonamme, vaan huudamme sen kattojen yli.
Luen Jeremian kirjan luvusta 29. Katsotaan jaettani asiayhteydessä.
Etsikää Raamatusta Jer. 29:10. Sen pitäisi tulla myös screenille.
"Sillä näin sanoo Herra: Vasta kun ne seitsemänkymmentä -
Baabelin vuotta ovat täyttyneet..." Se tarkoittaa pakkosiirtolaisuutta.
Jumalan kansa kääntyi Häntä vastaan ja joutui pakkosiirtolaisuuteen.
He kääntyivät vieraiden jumalien ja pahojen kuninkaiden puoleen.
Jumala vei heidät pois maastaan 70 vuodeksi. Jeremia profetoi siitä.
"...minä katson teidän puoleenne ja panen täytäntöön teitä kohtaan -
hyvän lupaukseni ja palautan teidät tähän paikkaan.
Sillä minä tunnen ajatukseni, jotka minulla on teitä kohtaan, sanoo Herra:
rauhan eikä turmion ajatukset; minä annan teille tulevaisuuden ja toivon.
Silloin te huudatte minua avuksenne, tulette ja rukoilette minua, -
ja minä kuulen teitä. Te etsitte minua ja löydätte minut, -
kun te etsitte minua kaikesta sydämestänne.
Ja niin minä annan teidän löytää itseni, sanoo Herra, -
ja minä käännän teidän kohtalonne ja kokoan teidät kaikista kansoista -
ja kaikista paikoista, joihin olen teidät karkoittanut, sanoo Herra, -
ja palautan teidät tähän paikkaan, josta minä siirsin teidät pois."
Jumala lupaa herättää meidät ja tuoda meidät kotiin.
Pyhä Henki herättelee seurakuntaansa Isossa-Britanniassa.
Hän on kutsunut meidät olemaan osa tuota herätystä.
Aikaisin aamulla -
jonkun täytyy herättää meidät, eikä se aina ole mukavaa.
Osalla teistä on tapana torkuttaa.
Puhelin hälyttää, ja sammutatte sen.
Se hiljenee, mutta teillä on pakko olla uusi hälytys 10 minuutin päästä, -
tai muuten teiltä jää väliin se, mitä varten yritätte herätä.
Puhuimme lapsista. Ne, joilla on lapsia, eivät tarvitse herätyskelloa, -
koska he tulevat siunaamaan teitä.
Omat lapsemme muuttivat pois, mutta koiramme tekee tätä samaa.
Tarvitaan kuitenkin joku sanomaan: "Herää!"
Herää, seurakunta! On aika herätä.
Hän on puhunut tästä meille, ja me olemme osa tuota sanomaa.
Kun muutimme seurakunnan nimen, noin 200 ihmistä lähti seurakunnasta.
Suurin osa heistä oli noin nelikymppisiä.
Heidän lähtönsä jätti seurakuntaan ison loven, -
ja Juliet ja minä olimme murtuneita.
Mielenkiintoista oli, että aukon täyttivät nuoret.
Siksi johtotiimimme on niin nuori. Jeesuksella oli suunnitelma.
Tämän seurakunnan perintö tulee ulottumaan laajalle.
Usein perintöä siirretään noin 10 vuotta eteenpäin.
Siirrämme tärkeinä pitämämme asiat ihmisille, -
jotka ovat noin 10 vuotta meitä itseämme nuorempia, -
ja luulemme toimivamme oikein. Tämän seurakunnan perintö -
hyppäsi yhden sukupolven yli, jotta se voisi kulkea sukupolvien halki.
Tämä on Jumalan viisautta. 10 vuoden kuluttua -
juhlitte 68-vuotissyntymäpäiviäni. Niistä tulee isot juhlat, -
tai luultavasti ei, koska en tykkää isoista juhlista.
Juhlitte 68-vuotispäiviäni. En silloin luultavasti ole enää johtava pastori.
Osalle teistä on helpotus, etten aio olla tässä ikuisesti.
Uusi sukupolvi tulee olemaan liikkeellä.
Olen varmaankin yhä mukana, ellei meitä ole heitetty ulos.
Juliet on minua nuorempi, joten siirryn rollaattoriin paljon häntä aiemmin.
Halusin vain selventää asioita.
Mistä oikein puhuinkaan? Ai niin, olen siis 68-vuotias.
Silloin, vuonna 2033, tulee kuluneeksi 2 000 vuotta -
Jeesuksen Kristuksen ristiin- naulitsemisesta ja ylösnousemuksesta.
Minusta elämme historian tärkeintä aikaa.
Haluan kysyä sinulta, mitä luulet, että tapahtuisi, -
jos evankeliumi saavuttaisi koko maailman tulevien 10 vuoden aikana.
Mitä tapahtuisi, jos jokainen kuulisi evankeliumin?
Se on mahdollista ensi kertaa maailmanhistoriassa. Mitä tapahtuisi?
Uutisissa näkee paljon asioita, joiden toteutumista emme kaipaa, -
mutta entä jos evankeliumi kerrottaisiin seuraavien 10 vuoden aikana -
maailman jokaiselle miehelle, naiselle ja lapselle sillä tavalla, -
että he voisivat ymmärtää sen. Tästä puhutaan jakeessa Matt. 24:14.
"Tämä valtakunnan evankeliumi pitää saarnattaman kaikessa maailmassa, -
todistukseksi kaikille kansoille; ja sitten tulee loppu."
"Tämä valtakunnan evankeliumi pitää saarnattaman kaikessa maailmassa, -
todistukseksi kaikille kansoille; ja sitten tulee loppu."
Uskon, että tämä seurakunta on kutsuttu -
olemaan mukana siinä, mitä Pyhä Henki tekee.
Jokaisella on kutsu herätykseen.
Jokaisella kaupungilla on kutsu herätykseen, -
kaikki eivät vain usko sitä, ja vielä harvemmat sijoittavat siihen.
Toivon, että olette nähneet meistä, että teemme väsymättä töitä -
Valtakunnan eteen, niin kuin tiedän teidänkin tekevän.
Korona-aikana olimme yksi harvoista seurakunnista, -
jotka pysyivät auki, koska todistus Jeesuksesta ei lopu koskaan.
Olitte täällä ylistämässä, ruokkimassa köyhiä, parantamassa sairaita -
ja julistamassa evankeliumia. Kuulemme yhä sen ajan hedelmistä.
Tänään annan teille näyn ja pyydän, että sijoitatte siihen jälleen.
"Sillä ei ole tarkoitus, että muilla olisi huojennus, teillä rasitus, -
vaan tasauksen vuoksi tulkoon tätä nykyä teidän yltäkylläisyytenne -
heidän puutteensa hyväksi, että heidänkin yltäkylläisyytensä tulisi -
teidän puutteenne hyväksi, niin että syntyisi tasaus, -
niinkuin kirjoitettu on: 'Joka oli paljon koonnut, sille ei jäänyt liikaa,
ja joka oli koonnut vähän, siltä ei mitään puuttunut'." 2. Kor. 8:13―15.
Haluan puhua nuoresta tiimistämme. He ovat antaneet kaikkensa -
palvellakseen Jeesusta ja samalla kaikkia teitä.
Pyydän teitä sijoittamaan herätykseen, jonka uskon olevan alkamassa täällä.
Kuten Tim sanoi, me annamme Herralle kiitollisina siitä, -
mitä Hän on meille antanut, mutta sijoitamme myös Hänen ihmisiinsä.
Seurakunnassa elää sitkeä uskomus, -
että seurakunnassa työskentelevien tulee olla köyhiä. Se on typerä ajatus!
Teollisuudessa opin, että jos maksaa pähkinöitä, saa töihin apinoita.
Joskus ihmiset nolostuvat sanoessaan julistustamme: -
"Herra, anna parempi työpaikka!" Anteeksi, minulla on jo hyvä työpaikka.
Tiedämme, mitä he tarkoittavat. "Herra, avaa taivaat -
ja siunaa meitä kaikkia." Paavali sanoo, että varat pitäisi tasata.
Jumala on siunannut osaa teistä niin, että olette lääkäreitä ja lakimiehiä -
ja toisia niin, että olette kaupan työntekijöitä ja taksikuskeja.
Toisia on siunattu rakennusalalla.
Kaikkia teitä on siunattu eri tavoin, mutta varoja tulisi tasata.
Kylvämme Jumalan työhön sen mukaan, miten meitä on siunattu.
Antakaa, kun selitän. Haluan, että sijoitatte Timiin ja Racheliin, -
sillä he johtavat ja varustavat tätä tulevaa sukupolvea -
viemään evankeliumin maailmaan.
Tiedän, että autatte heitä siinä, mutta heidät on kutsuttu siihen, -
ja he ovat luopuneet kaikesta voidakseen tehdä sitä.
Pyydän teitä sijoittamaan Jacobiin, Joeliin, Chrisiin, Jillianiin ja Daniin.
Dan on soittanut koskettimia varmaan joka sunnuntai kahden vuoden ajan.
Pyydän teitä sijoittamaan heihin, koska he tulevat vaikuttamaan -
ylistykseen kaikkialla maailmassa, sillä siihen meidät on kutsuttu.
Pyydän teitä sijoittamaan Sophieen, joka on tuolla palvelemassa -
kaikkia lapsia. Hän rakentaa heihin perustusta -
yhdessä teidän vanhempien kanssa, kuten puhuimme viimeksi.
Hän rakentaa lapsiimme evankeliumin totuuden perustaa.
10 vuoden kuluttua nykyiset 8-vuotiaat ovat 18-vuotiaita.
Haluamme sijoittaa heihin jo heidän teinivuosinaan.
Pyydän teitä sijoittamaan Emiliaan, joka sijoittaa nuoriimme.
Näitte sen... Mikä se sana olikaan, jolla heitä kuvattiin?
Anteeksi? Armeija.
Tsunami. Näitte tuon nuorten tsunamin, joka lähti äsken.
Emilia ja hänen tiiminsä sijoittavat noiden nuorten ihmisten elämään.
Ihminen on vastaanottavaisin evankeliumille teini-iässä.
He käyvät jo kahdessa koulussa julistamassa sanomaa Jeesuksesta.
Sijoittakaa heihin ja Maddieen, joka johtaa diakoniatyötä.
Ruokimme köyhiä ja autamme ihmisiä heidän raha-asioissaan.
Pyydän teitä sijoittamaan hallintoon.
Hallinto yrittää paimentaa meitä. Sellaista se on meidän kanssamme.
He auttavat meitä toteuttamaan Jumalan kutsua.
Hallintotyö on hengellinen lahja.
Tarvitsemme ihmisiä, joilla on tuo lahja.
Sijoittakaa tekniikkaväkeemme, -
koska heidän luomillaan työkaluilla voimme tavoittaa maailman.
Heidän erikoiskykynsä auttavat meitä tavoittamaan koko maailman.
Pyydän teitä sijoittamaan Emilyyn, joka auttaa meitä viestinnässä -
sosiaalisen median kautta. Annan puhelimeni hänelle ja pyydän apua.
Hänen ympärillään oleva tiimi luo taitavia kuvia, -
jotka kuvastavat Jumalan kirkkautta.
Haluan sijoittaa heihin. Kun sijoitamme näihin ihmisiin, -
sijoitamme kaikkiin heidän ympärillään oleviin ihmisiin ja teihin.
Sijoitus palaa meille takaisin Jumalan siunauksen tähden.
Herätyksen tuli palaa tässä paikassa. Ihmisiä tulee uskoon joka viikko.
Näemme enemmän paranemisia kuin koskaan ennen.
Joskus emme voi puhua, koska Jumalan läsnäolo on niin raskas.
Sen vuoksi joudumme joko ostamaan tämän rakennuksen -
ja laajentamaan kapasiteettiamme tai etsimään uuden paikan.
Vuokra nousee vuonna 2024. Meidän on tehtävä jotain.
Maanantai-iltaisin täällä on muutoskoulu, johtajaryhmä -
sekä myötätuntoryhmiä. Rakennus on täpötäynnä.
Tiistai-iltaisin joka ikisessä huoneessa kokoontuu joku herätysryhmä.
Keskiviikkoiltana nuoret olivat täällä ja pistivät paikan palasiksi.
Korjasimme sen torstaina. Torstai oli mahtava. Opiskelijat, ruokailu, -
koulutustapaaminen ja vapautus- keskus. Täällä ei mahtunut liikkumaan.
Joku sanoi minulle, että oli kuin täällä olisi ollut bileet.
Ylistysmusiikki pauhasi, ja väkeä oli vaikka kuinka paljon.
Perjantaina oli ylistyskokous, ja lauantaisin on aina diakonia-ateria.
Eilen jaoimme voileipiä, vai mitä se nyt olikaan.
Tämän rakennuksen ostamiseen tarvitaan kolme miljoonaa puntaa.
Älkää huolehtiko.
Jos sijoitamme, Herra antaa meille kaiken, mitä tarvitsemme, -
koska sellainen Hän on.
Paavali kehottaa meitä kutsumaan kaikki osallisiksi tästä.
Teidän varanne täyttävät heidän tarpeensa ja heidän varansa teidän.
Meidät on seurakuntana kutsuttu kaikkeen maailmaan.
Ei vain nyt, vaan tulevien 50 vuoden aikana.
Sen jälkeen kysymme Herralta lisää ohjeita, ellei Hän ole jo palannut.
Nyt meidän pitää sijoittaa varojamme siihen, mitä Herra tekee.
Se on samalla sijoitus siihen, mitä Hän on kutsunut jokaisen teistä tekemään.
Näin Jumalan valtakunta toimii.
Monet teistä antavat säännöllisesti. Kiitos teille. Me arvostamme sitä.
Jos et ole vielä oppinut antamaan, voisitko harkita antavasi -
kymmenykset tälle seurakunnalle, jotta voimme investoida Valtakuntaan?
Ei niin, että joudut itse puutteeseen, vaan niin, että varat jaetaan oikein.
Raamatun mukaan jokainen työntekijä on palkkansa ansainnut, myös ne, -
jotka tekevät työtä seurakunnassa. Kun kylvämme, korjaamme satoa, -
ja taivaat avautuvat. Me kaikki pääsemme osallisiksi siunauksesta.
Alussa kaikki olivat vapaaehtoisia, -
mutta kutsu pyhien varustamiseen kasvoi, kun teitä alkoi olla enemmän.
Emme maksa ihmisille siitä, että he tekevät jotain työtä, -
vaan siitä, että he varustavat pyhiä palvelukseen.
Se on heidän työnsä. Sen ansiosta evankeliumia julistetaan, -
seurakunnasta tulee terveempi ja kaupungit muuttuvat.
Tätä me haluamme tehdä. Mitä siis pyydän teiltä?
Vaikka elämme talouskriisin keskellä ja joulu on aivan ovella, -
pyydän, että harkitsisit Herran edessä, voisitko sijoittaa säännöllisesti -
tähän herätykseen, jonka Hän on aloittanut täällä ja sydämissämme.
Jos et ole oppinut antamaan kymmenyksiä, Herra kehottaa: -
"Koettele minua, niin avaan taivaan akkunat ja siunaan sinua", Mal. 3.
Jos seuraat meitä netin kautta ja pidät tätä seurakuntanasi, -
voitko harkita sijoittavasi siihen, mitä Herra tekee täällä? Olet osa meitä.
Olemme alkaneet pitää kokoontumisia siellä, mistä meitä katsotaan netissä, -
Walesissa ja Southendissä. Jos olet siellä katsomassa tätä, -
voisitko harkita kylväväsi siihen, mitä Herra tekee täällä?
Näin siunaus voi lähteä Walesiin ja Southendiin -
ja minne tahansa Hän haluaa mennä seuraavaksi.
Vuosi 2022 on ollut jälleenrakentamisen vuosi, -
mutta Jumala on ollut tälle seurakunnalle todella hyvä.
Vuosi 2023 tulee olemaan vielä parempi.
Pyydän siis teitä kaikkia harkitsemaan rukouksessa antamista ja sijoittamista.
Kolehti on jo kerätty, mutta voitte antaa netin tai kirjekuoren kautta.
Mikä on tämän seurakunnan näky? Haluan tehdä sen täysin selväksi.
Tavoittelemme Jumalan läsnäoloa.
Jos Hän ei kulje mukanamme, mekään emme liiku.
Jos Hän ei ole Walesissa tai Southendissä, mekään emme mene.
Jos Hän ei ole täällä, menemme sinne, missä Hän on.
Etsimme Hänen läsnäoloaan.
Meidät seurakuntana on kutsuttu julistamaan evankeliumia.
Jeesus sanoi: "Menkää ja tehkää opetuslapsia."
Siksi tämä kutsu on niin tärkeä.
Niin monet Hengen liikehdinnät ovat kuihtuneet, koska ne jäivät sisälle.
Sen ilon ja täyteyden, joilla Hän meitä täyttää, -
voiman, jonka Hän laskee yllemme, tulee mennä ulos.
Rakkauden ei tule jäädä vain meihin, vaan sen pitää virrata meistä ulos.
Viemme Pyhän Hengen rakkauden ja kaiken, mitä Jeesus tekee, -
syntien anteeksiannon, siunaukset ja sairaiden paranemisen ulos täältä -
niiden ihmisten luo, jotka tarvitsevat sitä. Siksi tämä on niin tärkeää.
Uskon, että seuraavien 10 vuoden aikana -
evankeliumi voi tavoittaa koko maapallon.
Uskon, että se on tehtävissä. Jumala puhuu siitä profeetallisesti kaikkialla.
Mitä tapahtuu, kun se on tehty?
Jeesus sanoi: "Sitten tulee loppu", -
mutta sitä seuraa tietysti uusi alku.
Mitä sitten tapahtuu? Me voimme olla osa sitä.
Me olemme osa sitä.
Voimme olla paikallisseurakunta ja yrittää väistellä vaikeuksia, -
tai sitten voimme viedä evankeliumin kaikkeen maailmaan -
yhdessä veljiemme ja siskojemme kanssa ja tehdä tuhoa helvetissä.
Uskon, että meidät on kutsuttu tekemään juuri tätä.
Meidät on kutsuttu sijoittamaan siihen, mitä on tulossa.
Hoidamme raha-asiamme kuntoon, -
jotta meillä on varaa tehdä kaikkea, mihin Hän on meidät kutsunut.
Chroma Church, -
Jumala on ollut meille todella hyvä.
Nyt astumme Hänen suunnitelmansa seuraavaan vaiheeseen.
Näky ei ole muuttunut, mutta näyttämömme on muuttumassa.
Hän on avaamassa ovia ja siunauksia, jotta Hän voisi saada kunnian.
Meillä on nousemassa erityinen sukupolvi, jolla on kutsu.
Siksi heidän vanhempansa tulevat.
Haluamme tukea ja siunata heitä, kun he lähtevät liikkeelle -
ja kääntävät tämän maan ylösalaisin. Hienointa on, että pääsemme mukaan.
Mekin saamme tehdä sitä. Sovittu? Nouskaa, olen valmis.
Elän niitä hetkiä varten, jolloin olen yhä läsnäolossasi
Kaikki meteli kuolee
Herra, puhu minulle nyt
Saat kaiken huomioni
Viivyn läsnäolossasi ja kuuntelen
En halua jäädä mistään paitsi
Herra, tiedän, että sydämeni haluaa enemmän Sinua
Sydämeni haluaa jotain uutta, -
joten annan Sinulle kaiken
Haluan vain elää rakkaudessasi, -
antaa Sinun tehdä minut tyhjäksi
Haluan tuntea Sinut syvemmin
Herra, avaan itseni jälleen, heitän pelkoni tuuleen
Kaipaan epätoivoisesti taivaan kosketusta
Olet aamun tuli, olet illan viileys, -
henkäys sielussani, elämä luissani
Rakkaudessasi ja hellyydessäsi ei ole lainkaan epäröintiä
Se on kaikkein ihanin asia
Herra, tiedän, että sydämeni haluaa enemmän Sinua
Sydämeni haluaa jotain uutta, joten annan Sinulle kaiken
Haluan vain elää rakkaudessasi, -
antaa Sinun tehdä minut tyhjäksi
Haluan tuntea Sinut syvemmin
Herra, avaan itseni jälleen, heitän pelkoni tuuleen
Kaipaan epätoivoisesti taivaan kosketusta
Avaan sydämeni Sinulle
Avaan sydämeni Sinulle nyt
Tee siis sitä, mihin vain Sinä pystyt
Jeesus, tee tahtosi minussa nyt
Avaan sydämeni Sinulle...
Haluan vain elää rakkaudessasi, -
antaa Sinun tehdä minut tyhjäksi
Haluan tuntea Sinut syvemmin
Herra, avaan itseni jälleen, heitän pelkoni tuuleen
Kaipaan epätoivoisesti taivaan kosketusta
Suomennos: Anni Lähteenmäki